বিশ্বব্যাপী কিডনি বিকল রোগীদের কিডনি সংযোজন এবং ডায়ালাইসিস দুটো চিকিৎসাই অত্যন্ত ব্যয়বহুল। দীর্ঘস্থায়ী কিডনি রোগ বাংলাদেশের একটি অন্যতম রোগ হিসেবে দেখা দিয়েছে। প্রতি বছর প্রায় চার লাখ মানুষ কিডনিজনিত বিভিন্ন রোগে আক্রান্ত হয়। এদের মধ্যে প্রায় ২০ হাজার রোগী কিডনি অচল হওয়ার মুখোমুখী হন। আর্থিক সামর্থ্যের অভাবে মাত্র ১০-১৫ শতাংশ রোগী চিকিৎসা সুযোগ পাচ্ছে। অর্থাৎ সামর্থ্যের অভাবে আমাদের দেশে আশি শতাংশের বেশী কিডনি রোগীই চিকিৎসা করাতে পারে না। ফলে তাদের জীবন বিপন্ন হয়ে পড়ে।